**Հայաստանի ազգային պոլիտեխնիկական համալսարանում (ՀԱՊՀ) «Հայաստանի բարձրագույն կրթության նորարարությունների մրցակցային հիմնադրամի» շր­ջա­նակներում իրակա­նաց­վող «Տեխնոլոգիական ինովացիոն հարթակ» դրամաշնոր­հային ծրագրով նախատեսված Նորարարության դպրոցի արդյունքում ձևավորված**

**Դասընթացի ծրագրի մշակման նպատակով խորհրդատուի ընտրության մասին**

Հայաստանի ազգային պոլիտեխնիկական համալսարանը (ՀԱՊՀ) «Հայաստանի բարձրա­գույն կրթության նորարարությունների մրցակցային հիմնադրամի» շր­ջա­նակներում իրակա­նաց­վող «Տեխնոլոգիական ինովա­ցիոն հարթակ» դրամաշնոր­հային ծրագրով նախատեսված Նորարարության դպրոցի արդյունքում ձևավորված դասընթացի ծրագրի մշակման նպատակով հայտարարում է խորհրդատուի ընտրության մրցույթ: Խորհրդատուի մատուցած ծառայութ­յուն­ների շրջանակը ներառելու է հետևյալ աշխատանքները.

* «Նորարարության դպրոցի» աշխատանքների ամփոփման հիման վրա արդյունքների վերլուծություն,
* Համալսարանի կրթական, վերապատրաստման ու դասախոսների կատարելագործման տարբեր ծրագրերում դասընթացի կամ դրա առանձին տարրերի (մոդուլների) ներմուծման հնարավորությունների պարզաբանում,
* «Նորարարություն» դասընթացի առարկայական ծրագրի մշակում` համաձայն համալսարանում նմանատիպ փաստաթղթերի համար սահմանված ձևաչափի։

Աշխատանքները պետք է իրականացվեն 2016թ. հուլիս-սեպտեմբեր ժամանա­կահատվածում:

Խորհրդատուի թեկնածուին ներկայացվող նվազագույն որակա­վորման պահանջներն ու գնահատման չափանիշներն են․

|  |  |
| --- | --- |
| **Չափանիշը** | **Առավելագույն միավորը** |
| **Որակավորում**   * բարձրագույն տեխնիկական կրթություն, ցանկալի է գիտական աստիճան և կոչում * հայերենի լավ իմացություն, * անգ­լերենի իմացություն, * համակարգչային հմտու­թյուններ | 20 |
| **Փորձառություն և կոմպետենցիաներ**   * առնվազն հինգ տարվա գիտամանկավարժական գործունեություն բուհում * ինովացիոն զարգացման ժամանակակից (միջազգային) միտում­նե­րի վերա­բեր­յալ համապատասխան գիտելիքների առկայություն` հաստատված վկայագրերով կամ փաստաթղթերով | 30 |
| **Հատուկ փորձառություն**   * դասընթացների ծրագրերի կազմման փորձի առկայություն | 50 |
| ***Ընդամենը*** | ***100*** |

Մրցույթին մասնակցելու համար թեկնածուները ներկայացնում են դիմում, ինչպես նաև ինքնա­կենսագրական տվյալները (CV), որոնք պետք է պարունակեն դիմողի վերաբերյալ հետևյալ տեղեկությունները` անունը, ազ­գա­նու­նը, ծննդյան թիվը, կրթությունը, մասնա­գիտությունը, ման­րամասն աշխատանքային փոր­ձը, իրակա­նացրած նախագծերն ու խորհրդատվական գործունեությունը, անհրա­ժեշ­տու­թյան դեպ­քում` նաև դիպլոմները, հավաստագրերը և այլ փաստաթղթեր:

Համապատասխան փորձ ունեցող մասնագետները կարող են դիմել Հայաստանի ազ­գային պոլիտեխնիկական համալսարան, ք. Երևան, Տերյան փող. 105 հասցեով (17-րդ մաս­նաշենք, 17310 սենյակ) մինչև 2016թ. հունիսի 9-ը, ժամը 17:00-ը (էլ. փոստ` tatevik.ha@seua.am):

Լրացուցիչ տեղեկությունների համար խնդրում ենք դիմել վերոհիշյալ հասցեով կամ   
58-02-59, (093) 611163 հեռախոսահամարներով: